ΓΡΑΠΤΗ ΕΡΩΤΗΣΗ E-0680/02

υποβολή: Hiltrud Breyer (Verts/ALE) προς την Επιτροπή

(12 Μαρτίου 2002)

Θέμα: Επιβάρυνση με ακτινοβολία του κρέατος από θηράματα

Στο χημικό εργαστήριο του Σπάιερ εξετάστηκαν τον Ιανουάριο του 2002 τρόφιμα από θηράματα προερχόμενα από την περιοχή Πίρμασενς και Μπίρκενφελντ (της Ρηνανίας-Παλατινάτου) για να διαπιστωθεί η επιβάρυνσή τους με ραδιενεργό ακτινοβολία. Σε 5 % περίπου των εξετασθέντων δειγμάτων διαπιστώθηκε — εν μέρει σημαντική —πέρβαση των ανωτάτων ορίων που προβλέπονται για την ΕΕ (600 μπεκερέλ ανά χγρ. κρέατος). Σύμφωνα με στοιχεία εμπειρογνωμόνων, η επιβάρυνση αυτή οφείλεται στο πυρηνικό ατύχημα του Τσερνομπίλ (τον Απρίλιο του 1986). Δεν μπορεί μάλιστα να αποκλειστεί το γεγονός, τα ραδιενεργάλικά, και ιδίως το καίσιο, να συνεχίζουν ναφίστανται στο έδαφος των δασών και να οδηγεί συνεχώς σε τέτοιες επιβαρύνσεις και τα επόμενα χρόνια.

1. Ποιες πληροφορίες διαθέτει η Επιτροπή για πρόσφατες εξετάσεις (έτη 2000, 2001, 2002) όσον αφορά τη ραδιενεργό ακτινοβολία σε κρέας από θηράματα στην ΕΕ·

2. Σε ποιες περιοχές της ΕΕ διαπιστώθηκαν κατά τους ελέγχους αυτούςπερβάσεις των ισχυόντων ανωτάτων ορίων για ραδιενεργό επιβάρυνση κρέατος από θηράματα·

3. Σε ποιο βαθμό εξασφαλίζεται κατά τις πληροφορίες της Επιτροπής ότι σε όλες τις περιοχές όπου παράγεται κρέας από θηράματα γίνεται επαρκής έλεγχος της ακτινοβολίας αυτής·

4. Ποια νέα στοιχεία (έτη 2000, 2001, 2002) διαθέτει η Επιτροπή για την επιβάρυνση του κρέατος από θηράματα που εισάγεται από ευρωπαϊκές τρίτες χώρες·

5. Πώς εξασφαλίζεται σύμφωνα με τα όσα γνωρίζει η Επιτροπή ότι το κρέας αυτό από τρίτες χώρες που προορίζεται για την κατανάλωση δενπερβαίνει τις ισχύουσες ανώτατες τιμές·

Απάντηση της κας Wallstrm εξ ονόματος της Επιτροπής

(24 Απριλίου 2002)

Η Επιτροπή ενημερώνεται από τα κράτη μέλη για τα επίπεδα ραδιενεργού καισίου στο κρέας θηραμάτων που προέρχεται από την Ένωση, μέσω των συνεδριάσεων της ρυθμιστικής επιτροπής που προβλέπεται στο άρθρο 7 του κανονισμού (ΕΟΚ) αριθ. 737/90 του Συμβουλίου(1). Από τα στοιχεία που ανακοινώνονται στον φορέα αυτό, προκύπτει ότι σε ορισμένες περιοχές της επικράτειας της Ένωσης, συμπεριλαμβανομένης της Γερμανίας, το κρέας θηράματος και ειδικότερα του αγριόχοιρου, ενδέχεται να παρουσιάζει επίπεδα ραδιενεργού καισίου πουπερβαίνουν την κοινοτική ανοχή των 600 becquerels ανά χιλιόγραμμο (Bq/kg). Τα στοιχεία αυτά επιβεβαιώνουν τα αποτελέσματα των μελετών που εκπονήθηκαν μετά το ατύχημα του Τσερνομπίλ, τα οποία προέβλεπαν την παραμονή ραδιενεργού καισίου σε ορισμένους φυσικούς και ημι-φυσικούς τόπους όπως είναι τα δάση, με ενδεχόμενο να διατηρηθούν σχετικώςψηλά επίπεδα μόλυνσης σε προϊόντα όπως είναι τα μανιτάρια, τα μούρα και τα θηράματα.

Οιπερβάσεις του κοινοτικού ορίου παρατηρήθηκαν στο κρέας θηράματος από περιοχές της Ένωσης που μολύνθηκαν από το ατύχημα του Τσερνομπίλ, συμπεριλαμβανομένης της Νότιας Γερμανίας. Στο πλαίσιο αυτό, η Επιτροπή δημοσίευσε, το 1998, Άτλαντα των εναποθέσεων καισίου στην Ευρώπη μετά το ατύχημα του Τσερνομπίλ(2).

Τα επιτόπια μέτρα στην επικράτεια των κρατών μελών απορρέουν από τις οικείες νομικέςποχρεώσεις κατ'εφαρμογήν των άρθρων 35 και 36 της Συνθήκης Euratom, καθώς και από την τήρηση των διατάξεων της Οδηγίας 96/29/Euratom του Συμβουλίου της 13ης Μαΐου 1996 για τον καθορισμό των βασικών κανόνων ασφαλείας για την προστασία τηςγείας των εργαζομένων και του πληθυσμού από τους κινδύνους που προκύπτουν από ιοντίζουσες ακτινοβολίες(3). Η Επιτροπή λαμβάνει όλα τα μέτρα που είναι αναγκαία ούτως ώστε τα κράτη μέλη να εκπληρώσουν, εμπράγματα, τις εν προκειμένω νομικέςποχρεώσεις.

Τα τελευταία χρόνια εκπονήθηκαν μελέτες για λογαριασμό της Επιτροπής, προκειμένου να εκτιμηθούν οι δυνατότητες εισαγωγής προϊόντων των οποίων η περιεκτικότητα σε ραδιενεργό καίσιοπερβαίνει τα προβλεπόμενα στον κανονισμό (ΕΟΚ) αριθ. 737/90 όρια. Από τις μελέτες αυτές προκύπτει ότι ορισμένα προϊόντα, συμπεριλαμβανομένου του κρέατος θηράματος, ενδέχεται να παρουσιάσουν σχετικώςψηλά επίπεδα ραδιενεργού καισίου. Η Επιτροπή επέστησε την προσοχή των αρχών των τρίτων χωρών στη διενέργεια αποτελεσματικού ελέγχου πριν από την εξαγωγή των επίμαχων προϊόντων προς την Ένωση. Δύο τρίτες χώρες, η Πολωνία και

η Βουλγαρία, απετέλεσαν το αντικείμενο επιθεωρήσεων της Υπηρεσίας Τροφίμων και Κτηνιατρικής (Office alimentaire et vtrinaire — OAV). Τα μέτρα αυτά, καθώς και η θέσπιση περιοριστικότερων κοινοτικών μέτρων όσον αφορά τους όρους εισαγωγής δασοφυών μανιταριών(4), είχαν ως αποτέλεσμα την καταχώρηση ελάχιστων κοινοποιήσεων σχετικών μεπέρβαση των κοινοτικών ορίων, κατά τη διάρκεια των δύο τελευταίων ετών, μέσω του συστήματος άμεσου συναγερμού της Επιτροπής. Όσον αφορά το κρέας θηράματος, μία μόνοπέρβαση (κρέας ζαρκαδιού από την Πολωνία) κοινοποιήθηκε το 2000, και καμμία το 2001.

Τα ανωτέρω κοινοτικά μέτρα και κυρίως ηποχρέωση, για τα κράτη μέλη- σύμφωνα με τον κανονισμό (ΕΟΚ) αριθ. 737/90 του Συμβουλίου- διενέργειας ελέγχου κατά την εισαγωγή ορισμένων προϊόντων, συμπεριλαμβανομένου του θηράματος, εξασφαλίζουν ότι τα εν λόγω προϊόντα δενπερβαίνουν την οριακή τιμή των 600 Bq/kg ραδιενεργού καισίου.

(1) Κανονισμός (ΕΟΚ) αριθ. 737/90 του Συμβουλίου της 22ας Μαρτίου 1990, σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ (ΕΕ L 82 της 29.3.1990), όπως τροποποιήθηκε από τον κανονισμό (ΕΚ)αριθ. 616/2000 του Συμβουλίου της 20ής Μαρτίου 2000 (ΕΕ L 75 της 24.3.2000).

(2) Άτλας των εναποθέσεων καισίου στην Ευρώπη μετά το ατύχημα του Τσερνομπίλ, 1998, ISBN 92-828-3140-X.

(3) ΕΕ L 159 της 29.6.1996.

(4) Κανονισμός (ΕΚ) αριθ. 1661/1999 της Επιτροπής της 27ης Ιουλίου 1999 για τη θέσπιση λεπτομερών κανόνων εφαρμογής του κανονισμού (ΕΟΚ) αριθ. 737/90 του Συμβουλίου (ΕΕ L 197 της 29.7.1999).